****

**POLISI KESELAMATAN SIBER YAYASAN ISLAM TERENGGANU**

**Peranti Mudah Alih**

**Peranan:** Unit Teknologi Maklumat/Warga Yayasan Islam Terengganu

Polisi dan langkah-langkah keselamatan sokongan hendaklah digunakan bagi mengurus risiko yang timbul melalui penggunaan peranti mudah alih.

i) **Unit Teknologi Maklumat (UTM)**

Membangun serta menyebarkan dasar dan langkah-langkah keselamatan sokongan bagi mengurus risiko yang timbul melalui penggunaan peranti mudah alih.

ii) **Warga Yayasan Islam Terengganu**

Perkara-perkara yang perlu dipatuhi:

i. Pendaftaran ke atas peratan mudah alih.

ii. Keperluan ke atas perlindungan secara fizikal.

iii. Kawalan ke atas pemasangan perisian peralatan mudah alih.

iv. Kawalan ke atas versi dan *patches* perisian.

v. Sekatan ke atas akses perkhidmatan maklumat secara dalam talian.

vi. Kawalan perkhidmatan maklumat secara kawalan akses dan Teknik kriptografi.

vii. Peralatan mudah alih hendaklah disimpan di tempat yang selamat apabila tidak digunakan.

viii. Mengaktifkan fungsi keselamatan kata laluan bagi mengelakkan akses yang tidak dibenarkan.

**Pengendalian Aset**

**Peranan:** Warga Yayasan Islam Terengganu

Aktiviti pengendalian maklumat seperti mengumpul, memproses , menyimpan, membuat Salinan, menghantar, menyampai, menukar dan memusnah hendaklah mengambil kira Langkah-langkah keselamatan berikut:

1. Menghalang pendedahan maklumat kepada pihak yang tidak dibernarkan.
2. Memeriksa dan menentukan maklumat adalah tepat dan lengkap dari semasa ke semasa.
3. Menentukan maklumat sedia untuk digunakan.
4. Menjaga kerahsiaan kata laluan.
5. Mematuhi standard, prosedur, Langkah dan garis panduan keselamatan yang ditetapkan.
6. Memberikan perhatian kepada maklumat terperingkat terutama semasa pewujudan, pemprosesan, penyimpanan, membuat Salinan, penghantaran , penyampaian, pertukaran dan pemusnahan.
7. Menjaga kerahsiaan Langkah-langkah keselamatan siber daripada diketahui umum.

**Pengurusan Media Boleh Alih**

|  |  |
| --- | --- |
| **Peranan:** | Unit Teknologi Maklumat dan Warga Yayasan Islam Terengganu. |

Media storan boleh alih merupakan peralatan yang digunakan untuk menyimpan data dan maklumat seperti optical disk, flash disk, hard disk, usb flash drive compact disk (cd) dan media storan lain.

Prosedur pengurusan media storan boleh alih hendaklah dilaksanakan mengikut tatacara yang ditetapkan oleh Yayasan Islam Terengganu. Prosedur pengendalian media yang perlu dipatuhi adalah seperti yang berikut:

1. Melabelkan semua media mengikut tahap sensitivity sesuau maklumat.
2. Mengehadkan dan menentukan capaian media kepada pengguna yang dibenarkan sahaja.
3. Mengehadkan pengedaran data atau media untuk tujuan yang dibenarkan sahaja.
4. Mengawal dan merekod aktiviti penyelenggaraan media bagi mengelak daripada sebarang kerosakan dan pendedahan yang tidak dibenarkan.
5. Menyimpan semua jenis media ditempat yang selamat. Akses untuk memasuki Kawasan penyimpanan media hendaklah terhad kepada pengguna yang dibenarkan sahaja.

**Pelupusan media**

**Peranan:** Unit Teknologi Maklumat.

Sesuatu media yang tidak lagi diperlukan ataudigunakan hendaklah dilupuskan dengan selamat melalui prosedur formal sebagaimana berikut:

1. Pelupusan media perlu mendapat kelulusan mengikut kaedah pelupusan aset ICT yang ditetapkan oleh Yayasan Islam Terengganu.
2. Media yang mengandungi maklumat terperingkat hendaklah disanitasikan terlebih dahulu sebelum dihapuskan atau dimusnahkan mengikut prosedur yang berkuat kuasa.
3. Data dan maklumat di dalam aset ICT yang akan dipindah milik atau dilupuskan hendaklah dihapuskan secara kekal.